**Uke a leo, uke a filifiliga: Toe kiloga ki palotaga o komiti (board) o akoga l Fakamatalaga ki tino galue**

**Kaia e fesili ei matou ki otou fautuaga?**

A matou e manako ki tou fesoasoani ke fai ko palotaga o komiti o akoga a kura mo akoga ke ‘lei atu olotou galuega mo koe.

A komiti o kura mo akoga e taaua kii te tiute o latou i taumafaiga i akoakoga pena foki mo te olaga ‘lei o tamaliki akoga. A matua katoa, mo tino galue katoa mo tamaliki akoga i tausaga akoga 9 (year 9) ki luga e mafai o fili a sui ki kura io me ko komiti o akoga.

E taaua ko te faifaiga o te palota e galue ki tino katoa e palota pela foki mo komiuniti o akoga. Kae fakafanoanoa, me e iloa ne tatou me e se pena tulaga ona:

* E se ‘pau te aofai o tino e palota i akoga kesekese;
* Te faifaiga e fakaoga nei kaati ne fai tusaga ki te se lavea atu o ne kesekesega i loto i nisi komiti; kae
* Nisi tamaliki akoga e faka‘tau ifo me ia latou e se lasi te olotou leo i loto i faiga ikuga a te akoga.

Matou e manako ke uke atu a matua, tino galue mo tamaliki akoga e isi ne olotou vaega i loto i te faiga palota o komiti o akoga. Omotou fakamoemoega me i manatu ne avaka ki fakamafuliga kola e fakamatala atu mai lalo ka fakafaigofie ki tino ke ‘kau kiloto. Te mea nei ka mafai o fesoasoani ki komiti ke tai atagina malosi mai ne latou a olotou tamaliki akoga mo komiuniti o akoga.

**Ke fesoasoani mai ki a matou ke fai a ikuga e uiga ki te faka‘leiga o te faiga palota a komiti akoga, a matou e akai atu ki a koe ke faitau aka ki manatu ki fakamafuliga kae ke tali aka a fesili mai lalo iei.**

***Manatu taaua ke fakamafuli: Ko kura mo akoga ke fakatele ne latou nisi faifaiga io me ko faifaiga katoa o palota a latou i luga i te initaneti, e auala i hui io me i faifaiga e fakaoga i taimi nei***

I te vaitaimi nei, kafai ko oko ki te taimi e fili iei se sui o tino galue, e mafai o maua ne koe se fakailoaga io me lavea ne koe fakapulaga i loto i te akoga, e fakailoa atu iei me pefea kae mafea foki e filifili iei a te sui o tino galue.

Matou e se fai atu ke fakaseai a faifaiga konei e fai i taimi nei. A ko matou e mafaufau ki kura mo akoga ke fakatele ne nisi faifaiga io me ko faifaiga katoa o palota a latou **i luga i te initaneti io me i fono (hui).** I te auala tenei, a akoga ka mafai o fili ne faifaiga palotaga kola e galue faka‘lei ki olotou tino galue.

|  |
| --- |
| Fesili 1: A te faifaiga palota a te komiti akoga tenei e fakaoga nei, e mata e ‘lei ki a koe? Kafai e ao, i feitu pefea? Kafai e ikaai, se a te mea e se ‘lei ki a koe?Fesili 2: E mafai pefea o fai ne tatou ko faifaiga o palota ke galue ‘lei atu ki komiuniti Māori, Pasefika, Musilimu, Asia, tino ne ‘sola (refugee), tino ko aumai o nofo mau mo latou e se katoatoa foitino? |

Palota i te initaneti

Matou e onoono ko kura mo akoga ke fakatele olotou palota i te initaneti. Ko tena uiga a kura mo akoga e mafai o fakaoga a meli iti, apps mo laupepa iti (websites) ke fai nisi faifaiga io me ko faifaiga katoa tau palota a latou.

|  |
| --- |
| Fesili 3a: Se a tau faka‘tau me ne a pogai ‘lei o te fai palota i te initaneti? Fesili 3b: Se a tau faka‘tau me ne a fakalavelave o te fai palota i te initaneti?Fesili 3c: Ne a mea e faka‘tau koe ke fai ne te akoga ke mafai o tausi a otou palota ke saogalemu kae puipuigina? |

Palota e aofia iei a fono (hui)

Matou foki e onoono ko kura mo akoga ke fakaoga a hui io me ko fono ke fai iei olotou palota. Ko tena uiga a kura mo akoga e mafai o fai olotou fono ke atagina iei olotou manatu taaua (kaupapa) fakapitoa a akoga pela foki mo olotou tuu mo faifaiga (tikanga) masani.

|  |
| --- |
| Fesili 4a: Se a tau faka‘tau me ne a mea ‘lei o te faiga palota e fakavae i fono?Fesili 4a: Se a tau faka‘tau me ne a fakalavelave o te fai palota e fakavae i fono? |

***Manatu ke fakamafuli: Faipati mo tino galue***

Ke fakamautinoa ko akoga ke fili se faifaiga palota tela e galue faka‘lei ki tino katoa, a matou e onoono ko komiti ke manakogina ke silisili ki komiuniti o akoga (e aofia iei matua mo whānau), tamaliki akoga (years 9 ki luga), mo tino galue me ne a olotou mafaufauga me ka fakatele pefea a faiga palotaga o komiti o akoga.

|  |
| --- |
| Fesili 5: Se a tau faka‘tau a akoga e ‘tau o sokotaki mo tino palota mo komiuniti o akoga ke iloa olotou manakoga me palota pefea latou? Kafai e ao, kaia? Kafai e ikai, kaia e ikai iei? |

***Fakaasiga o se fakasologa toetoe o taimi o palotaga foliki (by-elections) a tino galue.***

I te vaitaimi tenei, e isi se fakasoaga mo te 63 aso o taimi fai palotaga a tino galue, e aofia foki iei ko palotaga foliki. E malamalama matou me i nisi komiti e manako o fakafonu fakavave se avanoaga se tumau mo se tino galue kae se fano tonu ki fakasoaga o taimi e fakaoga i te vaitaimi nei. Tela la, a matou e mafaufau ke fakaasi atu se fakasoaga foou mo se masina e tasi te leva ki faiga palotaga foliki a tino galue.

|  |
| --- |
| Fesili 6: E loto koe ki se fakasoaga foou mo se masina e tasi te leva ki faiga palotaga foliki a tino galue? Kafai e ao, kaia? Kafai e ikai, kaia e ikai iei? |

***Manatu ke fakamafuli: Fakakatoatoa te iloa o fakanofonofoga ki te filifiliga o sui e seki palotagina ki te komiti (co-opting) pela foki mo te filifiliga (appointing) o sui ki te komiti***

Tino faopoopo ki te komiti e mafai i nisi taimi ne sui e seki palotagina io me filifiligina ki loto i te komiti. Te tulafono e fakaasi ne ia fakanofonofoga kola e ‘tau o onoono kiei manafai ko fai te mea nei.

A fakanofonofoga konei ne fakatoka i se taimi ko tai leva, tela ko manatu aka matou ko ‘tau o toe fakakatoatoa ko te mea kafai a sui faopoopo ko filifiligina, a komiti e ‘tau o mafaufau ki olotou tiute i te Tiriti o Waitangi pela foki mo te manakoga ke atagina ne latou a fanau mo komiuniti a te akoga. Penei, a fakanofonofoga e mafai o toe fakafoou ke fakaasi fakapitoa me, ki te mea loa tela e faka‘tau ifo e mafai, a komiti e ‘tau o fakaasi:

* Tamaliki akoga Māori pela foki mo komiuniti Māori a akoga, e aofia iei a iwi mo hapū;
* Tamaliki akoga se katoatoa foitino pela foki mo te komiuniti o te akoga e se katoatoa foitino; mo
* Uiga fai o tagata mo te fafine, lagona o te foitino, pela foki tulaga pela me se tagata io me se fafine o tamaliki akoga a te akoga mo te komiuniti o akoga.

|  |
| --- |
| Fesili 7: E loto koe ki fakanofonofoga ki sui se palotagina (co-opting) mo sui e filifiligina (appointing) ki te komiti e ‘tau o fakafoou i te auala penei? Kafai e ao, kaia? Kafai e ikai, kaia e ikai iei? |

**Nisi manatu ke fakamafuli**

A matou foki e mafaufau ke fai ne nisi fakamafuliga, e aofia iei ko te fakamainaga o faifaiga ki avanoaga o galuega se tumau, te fai o fakamafuliga ke fakamalosi a te fai tusaga o tamaliki akoga pela foki mo olotou leo, mo nisi fakamafuliga foliki ki mea tau komipiuta. E mafai ne koe o faitau atili ki manatu ke fakamafuli i [konei](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**E fai pefea ou manatu**

A pepa ki fakatagi konei e pono i te po 16 o Iuni. Kafai faulu sau pepa fakatagi e mafai ne koe o fano ki te [Education Consultation](https://consultation.education.govt.nz/education/more-choices-more-voices-rethinking-school-board-e/), meli iti legislation.consultation@education.govt.nz io me tusi ki te:

Education Consultation

Ministry of Education

PO Box 1666

Wellington 6140

Fakamolemole ke mautinoa i tau pepa fakatagi e mafai o tala ki tua i lalo i fakanofonofoga o te Official Information Act.